ā́yuretajjyótiḥ práviśati yá etamánu vā brūtébhakṣáyati vā tásya vratacaryā nā̀tápati práchādayeta nédetásmāttiró'sānīti nā̀tápati níṣṭhīvennédetámabhiniṣṭhīvānī́ti nā̀tápati prásrāvayeta nédetámabhiprasrāváyā íti yā́vadvā́ eṣá ātápati tā́vāneṣa nédetámetaírhinásānī́tyavajyótya rā́trāvaśnīyāttádetádasya rūpáṃ kriyate yá eṣa tápati tádu hovācā́surirékaṃ ha vaí devā́ vratáṃ caranti yátsatyam tásmādu satyámevá vadet